《投赠洪卒司令舜俞》
宋代·程公许

博陵先生天下士，圭瓒鼎彝宗庙器。
驾风阊阖驻参旗，要与疲氓起憔悴。
同来谁是俭府僚，一朵庚莲吐秋水。
义以取人道自任，河阳主宾信奇伟。
谁云风月立分鼎，待借前筹答知己。
峨岷其下十六城，鲂鱼鲅鲅更赪尾。
情伤涸辙转清波，陡觉濠梁复生意。
井梧幕府省文书，雪界松围绝烟燧。
余事何妨笔墨工，浣溪新沐烟云腻。
老翁补处待公续，燕外鸥边尽吟思。
主公窒还赃峻，携上峥嵘去天咫。
社樗愧我本亡奇，冷落官曹穷五技。
何阶方便来相招，醪醴一朝飨厚味。
燕台巀页万金黄，岂意谦勤从隗始。
眇然人物索扶持，勿惜拔茅多引类。
君不见璇杓一夜摇天东。人间万物皆春风。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。